b'\n_START_ARTICLE_\nAndrius Nevera\n_START_SECTION_\nBiografija\n_START_PARAGRAPH_\n1991\xe2\x80\x931996 m. studijavo Lietuvos policijos akademijoje. Teis\xc4\x97s bakalauras (1994 m.), teis\xc4\x97s magistras (1996 m.). 2002 m. gegu\xc5\xbe\xc4\x97s 24 d, Lietuvos teis\xc4\x97s universitete (LTU) apgyn\xc4\x97 disertacij\xc4\x85 tema \xe2\x80\x9eValstyb\xc4\x97s baud\xc5\xbeiamosios jurisdikcijos principai ir j\xc5\xb3 \xc4\xaftvirtinimas baud\xc5\xbeiamajame kodekse\xe2\x80\x9c, socialini\xc5\xb3 moksl\xc5\xb3 srities (teis\xc4\x97s krypties) daktaras. Specializacija \xe2\x80\x93 Baud\xc5\xbeiamoji teis\xc4\x97, Tarptautin\xc4\x97 baud\xc5\xbeiamoji teis\xc4\x97, \xc5\xbdmogaus teis\xc4\x97s, Europos S\xc4\x85jungos teis\xc4\x97. 2006\xe2\x80\x932007 m. baig\xc4\x97 \xe2\x80\x9eOlymp 18\xe2\x80\x9c programos mokymus._NEWLINE_1994\xe2\x80\x931995 m. Lietuvos Respublikos vidaus reikal\xc5\xb3 sistemos atestuotas pareig\xc5\xabnas, kvot\xc4\x97jas. 1996-2002 m. LTU Teis\xc4\x97s fakulteto Baud\xc5\xbeiamosios teis\xc4\x97s katedros asistentas, 2002\xe2\x80\x932004 m. LTU TF Baud\xc5\xbeiamosios teis\xc4\x97s katedros lektorius, nuo 2007 m. docentas, nuo 2011 met\xc5\xb3 rugs\xc4\x97jo 2 d. \xe2\x80\x93 profesorius._NEWLINE_2003-2004 metais Lietuvos Auk\xc5\xa1\xc4\x8diausiojo Teismo pirmininko patar\xc4\x97jas tarptautin\xc4\x97s teis\xc4\x97s klausimais, 2004-2006 metais LAT Tarptautin\xc4\x97s teis\xc4\x97s ir Europos S\xc4\x85jungos teis\xc4\x97s departamento direktorius. 2006\xe2\x80\x932010 m. LAT Teis\xc4\x97s tyrim\xc5\xb3 ir apibendrinimo departamento direktoriaus pavaduotojas._NEWLINE_Lietuvos Respublikos Prezidento 2011 m. baland\xc5\xbeio 12 d. dekretu Andrius Nevera paskirtas Lietuvos Respublikos generalinio prokuroro pavaduotoju. Lietuvos Respublikos Prezidento 2011 m. baland\xc5\xbeio 12 d. dekretu Lietuvos Respublikos generalinio prokuroro pavaduotojui Andriui Neverai suteiktas valstybinio justicijos patar\xc4\x97jo laipsnis._NEWLINE_Daugiau kaip 20 straipsni\xc5\xb3 autorius Visuotin\xc4\x97je lietuvi\xc5\xb3 enciklopedijoje. Lietuvos mokslo tarybos ekspertas. Jis dalyvavo rengiant Baud\xc5\xbeiamojo, Baud\xc5\xbeiamojo proceso kodekso ir kit\xc5\xb3 teis\xc4\x97s akt\xc5\xb3 projektus. Nuo 2006 m. kovo 1 d. Darbo grup\xc4\x97s individualaus konstitucinio skundo instituto \xc4\xaftvirtinimo koncepcijai ir su tuo susijusi\xc5\xb3 teis\xc4\x97s akt\xc5\xb3 pataisoms parengti narys._NEWLINE_Lietuvos mokslo tarybos ekspertas. 2005\xe2\x80\x932008 m. Pretendent\xc5\xb3 \xc4\xaf teis\xc4\x97jus egzamin\xc5\xb3 komisijos narys._NEWLINE_Moka rus\xc5\xb3, lenk\xc5\xb3, angl\xc5\xb3 kalbas. Turi pranc\xc5\xabz\xc5\xb3 kalbos pagrindus.'